Държавен вестник, бр. 83, 2022 г., стр. 20

СТР.  20	
Д Ъ Р Ж А В Е Н  В Е С Т Н И К 	
БРОЙ  83
Чл. 32. (1) Формуването чрез гореща об-
работка трябва да отговаря на изискванията 
за горещо формуване в съответния продуктов 
стандарт и на препоръките на производителя 
на стоманата. Не се разрешава горещо фор-
муване на неръждаема стомана.
(2) Не се допуска горещо формуване за 
стомани, доставени съгласно EN 10025-4 и 
при специфицирана доставка + М съгласно 
БДС EN 10025-2. 
(3) Не се допуска горещо формуване на 
закалена и темперирана стомана, освен ако са 
изпълнени изискванията на БДС EN 10025-6.
(4) Не се допуска формуване чрез гореща 
обработка при температури (Т > 580 °С) на 
детайли, ако преди това границата на пров-
лачане е била достигната чрез студеното 
формуване.
(5) За стомана клас до S355 включително 
горещото формуване се извършва в състояние, 
при което стоманата е загрята до 600 °С – 650 °С 
(до червено), а температурата, подбирането на 
точния момент и времето за охлаждане трябва 
да са подходящи за конкретния вид стомана. 
Не се допуска огъване и формуване в синия 
температурен диапазон от 250 °С до 380 °С.
(6) За стомана клас S450+N (или +AR) 
съгласно EN 10025-2 и S420 и S460 съгласно 
БДС EN 10025-3 горещото формуване трябва 
да се осъществява в температурен диапазон 
от 750 °С до 960 °С с последващо охлаждане 
при температура на околния въздух. Диа-
пазонът на охлаждане трябва да е такъв, 
че да предотвратява втвърдяване, както и 
прекомерно разслояване. В случаите, когато 
не е приложимо, се извършва последваща 
нормализираща обработка.
(7) Горещо формуване не се допуска за 
стомана клас S450 съгласно EN 10025-2, когато 
няма посочени условия за това в специфика-
цията за доставка. В тези случаи стоманените 
продукти клас S450 може да се доставят при 
условията на термомеханично валцуване.
Чл. 33. (1) Отстраняване на изкривявания 
чрез нагряване с пламък (горещо рихтоване) 
се извършва чрез прилагане на топлина на 
съответното място по определена схема, ако 
зоната за нагряване е по-голяма, като се 
гарантира контролиране на максималната 
температура на стоманата и процедурата на 
охлаждането є. 
Проектантът определя чрез схема в про-
ектната документация местата за нагряване 
с пламък (горещо рихтоване) в случай на 
получени недопустими деформации след 
заваряване.
При използване на стомана с клас, по-висок 
от S355, и при други класове стомана, ако това 
е специфицирано, се разработва процедура, 
която включва най-малко:
1. максималната допустима температура 
на стоманата и процедурата на охлаждане;
2. метода на нагряване;
3. метода, използван за измерване на тем-
пературата;
4. резултати от механичните изпитвания, 
извършени след процедурата;
5. списък с имената на работниците, които 
са упълномощени да извършат процедурата.
Процедурата се одобрява от проектанта в 
качеството си на лице, упражняващо авторски 
надзор, съгласно чл. 2, ал. 4.
(2) Механичните изпитвания, които се 
провеждат за оценка на процедурата, са: 
изпитване за якост на опън, за ударна жила-
вост и твърдост. В зависимост от нагряваната 
зона местата за измерване на температурата 
и местата и ориентацията на образците за 
изпитване се определят предварително.
(3) Изправяне чрез нагряване с пламък на 
неръждаеми стомани трябва да се избягва, 
особено за двойни, аустенитни стомани с 
ниско съдържание на никел и мартензитни 
стомани. В случаите, в които се налага рих­
товане на неръждаеми стомани, се спазват 
изискванията и предписанията на т. 6.5.3.2 
на БДС EN 1090-2.
Чл. 34. (1) При образуване на форма чрез 
студено формуване, осъществено чрез рол-
коогъвна линия, огъване чрез хидравличен 
абкант или сгъване чрез престилков абкант 
се спазват изискванията за студено формуване 
от съответния продуктов стандарт.
(2) Не се разрешава образуване на форма 
чрез коване.
(3) При прилагане на технологични опе-
рации за студеното формуване се спазват 
изискванията, включени в т. 6.5.4 на БДС 
EN 1090-2.
(4) При студеното формуване, тъй като се 
намалява пластичността, се обръща внимание 
на опасността от въглеродна крехкост, свър-
зано с последващ процес, като обработка с 
киселина при процеса на горещо поцинковане 
или полагане на покрития.
Чл. 35. (1) При дефинирането на номинал-
ните размери на отвори за болтове в зависи-
мост от номиналния диаметър на ползваните 
болтове се определя дали отворите са стан-
дартни, или уголемени. В спецификацията 
за изпълнение (проектната документация) се 
предписват размерите на отворите за болтове 
в съединения, позволяващи преместване.
(2) Номиналните луфтове за болтове и 
щифтове, които не са предназначени за изпол­
зване при плътен контакт, са специфицирани 
в таблица 7.